|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода- 27.01- 02.02.2023 г. (5-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 88 случая на заразни заболявания, от които:

1. Грип и остри респираторни заболявания (ОРЗ) - 68 случая.

Общата заболяемост от грип и ОРЗ за областта е 85,78 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 26 | 16 | 12 | 14 | - | 68 | 85,78 %оо |

1. Един регистриран случай на заболял от COVID-19. Заболяемост за областта за 14 дни на 100 000 жители към 06.02.2023г. – 1,2 %000 при 10,62 %000 за РБългария.
2. 16 случая на въздушно- капкова инфекция - 8 на варицела и 8 на скарлатина;
3. 1 случай на чревна инфекция - колиентерит;
4. 1 случай на паразитологична инфекция - ехинокок;
5. 1 случай на хепатити- хепатит тип В.
6. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ и ДГ-20 броя .

Извършени епидемиологични проучвания на регистрирани заразни болести - 20 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 296 бр. с 4 положителни проби: 284 паразитологични проби с 4 положителни проби и 3 микробиологични проби.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 35 броя проверки, от които 12 бр. на лечебни заведения за болнична помощ, 5 бр. на лечебни заведения за извънболнична помощ, 13 бр. проверки на аптеки. Няма установени нарушения.

Извършени са 4 проверки по Медико статистическа дейност.

Приети и обработени са 3 жалби.

За периода в РКМЕ са приети и обработени 135 медицински досиета, извършени са 94 справки, изготвени са 220 преписки и 58 бр. МЕД за протокола за ТП на НОИ.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **4** проектни документации, издадени са: **1** становище по процедурите на ЗООС и **3** здравни заключения. Регистрирани са **2** обекта с обществено предназначение.

През периода са извършени общо **11 основни проверки** по текущия здравен контрол.

Реализираните **насочени проверки са** **общо 22: 10** от тях са извършени във връзка с контрола по тютюнопушенето и продажбата на алкохол; **1** – контрол върху ДДД-мероприятията; **6** – за нотифицирана химична смес по ICSMS системата; **5** – по постъпили сигнали.

**Лабораторен контрол:**

Питейни води:

Във връзка с провеждане на насочен здравен контрол - микробиологичен контрол – **1** бр. проба - съответства на нормативните изисквания.

Минерални води: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата:

По постъпили сигнали за ниски температури в **3** обекта (училища): проведени са **75** бр. измервания на микроклимат, от тях в **1** обект, **9** бр. – не съответстват на нормативните изисквания.

По отношение на констатираните отклонения от здравните норми са предприети следните **административно-наказателни мерки:**

- издадени са **13** предписания за провеждане на задължителни хигиенни мерки.

**Дейности по профилактика на болестите и промоция на здравето (ПБПЗ):**

Проведени са **16** лекции и обучения с обхванати **324** лица в учебни и детски заведения на територията на гр. Добрич, при провеждането, на които са предоставени **80** бр. здравно-образователни материали. Оказани са **9** бр.методични дейности на **46** лица - медицински специалисти от учебни и детски заведения в община град Добрич по Национална програма за профилактика на хроничните незаразни болести 2021 - 2025 г.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **27.01- 02.02.2023 г.** по чл. 56 от Закона за здравето са извършени **10 проверки в 10 обекта** (10 други закрити обществени места по смисъла на § 1а от допълнителните разпоредби на Закона за здравето). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*